Christian Strand

**Christian Strand** (født 1980) er en norsk skuespiller, journalist, sanger, serieskaper og programleder ansatt i NRK.

## Bakgrunn
Strand ble adoptert fra Indonesia av journalist Arne Strand og hans kone da han var tre måneder gammel. Han vokste opp på Siggerud utenfor Ski.

Han er gift med Madeleine Strand og sammen har de to barn.

Han er utdannet fra Handelshøyskolen BI og Washington State University og har bachelor i business and administration.

## Yrkeskarriere
Strand debuterte som programleder som 13-åring i barneprogrammet *[[Midt i smørøyet]]*.  Senere har han arbeidet som intervjuer og reporter i NRK-program som *[[Frokost-TV]]*, *Sommermorgen*, *[[Kvitt eller dobbelt]]* og *[[Migrapolis]]*. Han var også i en periode feltreporter i *NRQ* på P3.

Fra 2008 til 2009 ledet han sitt eget talkshow *[[I kveld]]* som gikk mandag til torsdag på NRK2. Senere ble han nyhetsanker i NRK nyhetsavdeling hvor han hadde ansvar for *[[Morgennytt]]* og nyhetene hver time på NRK1. I 2011 ble han programleder for forbrukerprogrammet ''FBI''. Sommeren 2019 var han programleder for *[[Sommeråpent]]* sammen med Mikkel Niva. I 2021 ledet han dokumentarserien *[[Sløsesjokket]]* på NRK hvor han pekte på de store mengdene avfall som kastes i Norge. Han har også vært programleder i NRK Radio, deriblant i *[[Ukeslutt]]*.

Høsten 2021 ledet han TV-aksjonen sammen med Anne Rimmen og Robert Stoltenberg. Han har også ledet 17. mai-sendingene på NRK i 2019, 2020 og 2021.

I tillegg har han arbeidet som journalist for *[[Se og Hør]]* og *[[Østlandets Blad]]*.

I 2019 var han deltaker i *[[Skal vi danse (sesong 15)|Skal vi danse]]* på TV 2.

I 2022 var han programleder for podkasten *Millionærhjerne* og i 2023 med dokumentarserien *[[Gitt bort]]* på NRK om sin egen adopsjon.

I mars 2024 ble boka *Hva hvis: Min reise for å finne meg selv* utgitt, en selvbiografisk bok som blant annet handler om hans egen adopsjon.

I november 2025 er Strand aktuell med realityserien *Tiltalt* på NRK som han er serieskaper for. Ideen begynte han å utvikle i 2024. I serien skal fem kjente nordmenn dømme i en fiktiv drapssak. Plottet og karakterene er skrevet av Jørn Lier Horst.

## Skuespill
Han har også drevet med skuespill. Blant annet hadde en rolle i barneserien *[[Lillys butikk]]* fra 1993 til 1996. Fra 1999 til 2003 spilte han rollen som Knut Arne Olsen i den norske såpeserien *[[Hotel Cæsar]]* på TV2. Han hadde også en rolle i filmen *[[Sebastians verden (film)|Sebastians verden]]* (2010). Han  har hatt flere roller i NRKs barnekrim, *Superkrim.* I 2024 var han på rollelistene til humorserien *[[Hjerte til Hjerte]]* på NRK og *La Palma* på Netflix.

## Musikk
I 2000 hadde han en hit med låta «Maybe Baby», som toppet VG-lista i fire uker.

## Idrett
Strand var aktiv utøver i sprint og representerte friidrettsklubben SK Vidar. Hans personlige rekord på 100 meter er 11,28 sekunder, satt i juni 1998 på Bislett stadion. Han representerte da Ski IL. På 200 meter hadde han 23,24 sekunder, satt samme sted to år seinere.

I 2024 ble han valgt inn i styret for barnegruppen i Sportsklubben Vidar.

## Liste over jobber i TV, film og radio
* 2025 *[[Tiltalt (TV-serie)|Tiltalt]]* NRK – serieskaper og hovedmanus
* 2024 *La Palma*, Netflix – skuespiller
* 2024 *[[Hjerte til Hjerte]]*, NRK – skuespiller
* 2023 *[[Gitt bort]]*, NRK – personlig dokumentarserie / hovedperson
* 2023 *Superkrim*, NRK – skuespiller
* 2022 *Millionærhjerne*, NRK – programleder
* 2022 *[[Side om side]]*, NRK – skuespiller
* 2022 *[[Superkrim]]*, NRK – skuespiller
* 2021 *[[TV-aksjonen]]*, NRK – programleder
* 2021 17. mai-sending, NRK – programleder
* 2021 *[[Sløsesjokket]]*, NRK – programleder
* 2020 17. mai-sending, NRK – programleder
* 2020 *Superkrim*, NRK – skuespiller
* 2020 *Din økonomi NÅ*, NRK – programleder
* 2020 *[[Ukeslutt]]*, NRK P1 – programleder
* 2019 *[[Skal vi danse (TV-program)|Skal vi Danse]]*, TV 2 – kjendisdeltaker
* 2019 *[[Sommeråpent]]*, NRK1 – programleder
* 2019 17. mai-sending, NRK1 – programleder
* 2018–2019 *[[Ukeslutt]]*, NRK P1 – programleder
* 2018 *[[Trygdekontoret]]*, NRK1 – skuespiller
* 2017 *[[Sommeråpent]]*, NRK1 – programleder
* 2016 *Gründerne* (spesialprogram fra redaksjonen til *[[Forbrukerinspektørene]]*), NRK1 – programleder og utvikler
* *[[Lørdagsrådet]]* – panel
* 2011–2018 *[[Forbrukerinspektørene]]* (FBI), NRK1 – programleder
* 2010 *[[4-stjerners middag]]*, TVNorge – deltager
* 2010 *[[Dagsrevyen]]*, NRK1 – reporter
* 2010– *[[Morgennytt]]*, NRK1 – nyhetsanker
* 2009 *[[Bestevenner]]* (spillefilm) – skuespiller
* 2008–2009 *[[I kveld]]*, NRK2 – programleder
* 2006–2007 *[[Kvitt eller dobbelt]]*, NRK1 – programleder
* 2010 *[[Sebastians verden (film)|Sebastians verden]]* (spillefilm) – skuespiller; rollefiguren Moon
* *[[Sommeråpent]]*, NRK1 – reporter
* *[[Nitimen]]*, NRK P1 – utegående reporter
* *[[Frokost-TV]]*, NRK1 – utegående reporter (2004–?)
* *[[Migrapolis]]*, NRK1 – programleder (2005–2006)
* *[[Barne-TV (NRK)|Barne-TV]]*, NRK1 – Programleder (2002–2004)
* *[[Hotel Cæsar]]*, TV 2 – pikkoloen Knut Arne Olsen (2000–2002)
* *[[Sone 2]]*, TV 2 – Skuespiller og manusforfatter 
* *[[Bykampen]]*, TV 2
* *SommerLørdag*, NRK
* *[[Kykelikokos]]* (Barne-TV), NRK
* *[[Lillys butikk]]* (Barne-TV), NRK (1993–1996)
* *[[Midt i smørøyet]]* (Barne-TV), NRK – programleder (1992)
* *Out of order* (kortfilm)

## Bibliografi
* : *Hva hvis: Min reise for å finne meg selv* (Cappelen Damm) ISBN 9788202800475

## Referanser


## Eksterne lenker
* 
*